Pasiūlymas EUROPOS PARLAMENTO IR TARYBOS SPRENDIMAS dėl lankstumo priemonės mobilizavimo /* COM/2014/0349 final - 2014/ () */





AIŠKINAMASIS MEMORANDUMAS 2013 m. gruodžio 2 d. Tarybos reglamente (ES, EURATOM) Nr. 1311/2013, kuriuo nustatoma 2014–2020 m. daugiametė finansinė programa[1], numatyta galimybė mobilizuoti lankstumo priemonę, kad būtų galima padengti aiškiai nurodytas išlaidas, kurių negalima padengti neviršijant daugiametės finansinės programos vienos ar kelių išlaidų kategorijų viršutinių ribų. Pagal Tarybos reglamento Nr. 1311/2013 11 straipsnį ir 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo[2] 12 punktą, ir išnagrinėjusi visas galimybes perskirstyti 1b išlaidų kategorijos asignavimus, Komisija siūlo mobilizuoti lankstumo priemonę. Mobilizuojant bus skirta 79 785 595 EUR, viršijant 1b išlaidų kategorijos viršutinę ribą, ir taip numatoma papildyti 2015 finansinių metų Europos Sąjungos bendrajame biudžete numatytą Kipro struktūrinių fondų programų finansavimą ir joms 2015 m. turėtų būti papildomai skirta iš viso 100 000 000 EUR. Mokėjimų asignavimai, reikalingi papildomiems įsipareigojimų asignavimams Kiprui, mobilizuotiems 2014[3] ir 2015 m. taikant lankstumo priemonę, padengti apskaičiuojami remiantis preliminariu mokėjimų profiliu, nurodytu toliau pateikiamoje lentelėje: (milijonais eurų, dabartinėmis kainomis) Metai || Mokėjimų asignavimai, susiję su lankstumo priemonės mobilizavimu Kiprui 2014 ir 2015 m. 2015 m. || 11,3 2016 m. || 43,7 2017 m. || 73,9 2018 m. || 40,2 Iš viso || 169,1 Tikslios metinės sumos 2016–2018 m. laikotarpiui bus numatytos atitinkamų metų biudžeto projekte. Šios sumos viršys metinę DFP viršutinę mokėjimų asignavimų ribą, naudojamą apskaičiuojant nepaskirstytą maržą ir bendrąją mokėjimų maržą. Abiem biudžeto valdymo institucijoms primenama, kad sprendimas Europos Sąjungos oficialiajame leidinyje paskelbtinas ne vėliau negu Europos Sąjungos 2015 finansinių metų bendrasis biudžetas. Pasiūlymas EUROPOS PARLAMENTO IR TARYBOS SPRENDIMAS dėl lankstumo priemonės mobilizavimo EUROPOS PARLAMENTAS IR EUROPOS SĄJUNGOS TARYBA, atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo[4], ypač į jo 12 punktą, atsižvelgdami į Europos Komisijos pasiūlymą, kadangi: (1) Tarybos reglamento Nr. 1311/2013, kuriuo nustatoma 2014–2020 m. daugiametė finansinė programa[5], 11 straipsnyje nustatyta, kad lankstumo priemonei skirta metinė suma negali viršyti 471 mln. EUR (2011 m. kainomis); (2) išnagrinėjus visas galimybes perskirstyti 1b išlaidų kategorijos asignavimus, paaiškėjo būtinybė mobilizuoti lankstumo priemonę, kad 2015 finansinių metų Europos Sąjungos bendrajame biudžete numatytas Kipro struktūrinių fondų programų finansavimas, viršijant 1b išlaidų kategorijos viršutinę ribą, būtų papildytas 79 785 595 EUR suma, kad Kiprui iš struktūrinių fondų 2015 m. būtų galima papildomai skirti iš viso 100 000 000 EUR; (3) 2014 finansiniais metais Europos Parlamentas ir Taryba 2013 m. gruodžio 20 d. sprendimu jau mobilizavo lankstumo priemonę Kipro struktūrinių fondų programoms finansuoti, skirdami 89 330 000 EUR vien įsipareigojimų asignavimų; (4) atsižvelgiant į tai, kad lankstumo priemonė yra papildoma priemonė, kuri mobilizuojama viršijant DFP viršutines ribas, išnagrinėjus visas galimybes perskirstyti asignavimus, reikia skirti papildomų mokėjimų asignavimų, kad būtų padengti papildomi įsipareigojimų asignavimai Kiprui 2014 ir 2015 finansiniams metams, remiantis numatomu mokėjimų profiliu, pagal kurį 2015 m. reikės 11,3 mln. EUR, 2016 m. – 43,7 mln. EUR, 2017 m. – 73,9 mln. EUR ir 2018 m. – 40,2 mln. EUR. 2016–2018 m. laikotarpio kiekvienų metų metinės sumos turės būti patvirtintos kiekviename per šį laikotarpį Komisijos pateiktame biudžeto projekte, PRIĖMĖ ŠĮ SPRENDIMĄ: 1 straipsnis 2015 finansinių metų Europos Sąjungos bendrajame biudžete lankstumo priemonė naudojama suteikti 79 785 595 EUR įsipareigojimų asignavimų pagal 1b išlaidų kategoriją ir 11 315 595 EUR mokėjimų asignavimų. Šia suma papildomas Kipro struktūrinių fondų programų finansavimas pagal 1b išlaidų kategoriją. Mokėjimai, susiję su Kipro struktūrinių fondų finansavimu pagal lankstumo priemonę 2014 ir 2015 m., 2016–2018 m. laikotarpiu sudarys 157 800 000 EUR. Tiksli metinė suma bus numatyta Komisijos pateiktame tų metų biudžeto projekte. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 347, 2013 12 20, p. 884. [2] OL C 373, 2013 12 20, p. 1. [3] OL L 50, 2014 2 20, p. 19. 2013 m. lapkričio 20 d. Europos Parlamento ir Tarybos sprendimas dėl lankstumo priemonės mobilizavimo. [4] OL C 373, 2013 12 20, p. 1. [5] OL L 347, 2013 12 20, p. 884.